ÅRSBERETNING SPORTSUTVALGET 2021

Sesongen 20/21 ble preget av mangel på snø men også fremdeles nedstengning grunnet korona. Det har dermed også dette året vært begrenset aktivitet. Likevel ble det det gjennomført treninger hver tirsdag. Hovedsakelig på rulleskiløypa ut mot Oftenes, men også på Årstøl, Sandrip og Hellersdalen. Rulleskiskolen startet opp igjen vår og høst og det ble arrangert det årlige rulleskirennet (Søgnesprinten) for andre gang. Det er gledelig å notere at man nå har etablert en fast treningsgruppe på 10-12 barn og unge.  Det utbringes honnør til Nils Martin Nilsen, Sondre Nilsen og Linea Morland for et fantastisk arbeid.

Karusellrenn:
Det ble kun avholdt ett karusselrenn 11. februar. Det var 11 deltakere.

Søgne Morothon
I år ble ny stadion i Søgne tatt i bruk som start- og målområde. Det ble derfor noen justering i inn- og utgang, men ellers var løypene som i 2019. Det var 30. gang Søgne Skiklubb arrangerte løpet. Både Gunnar Kåsa og Morten Borø har deltatt i samtlige morothon, altså 30 løp strake løp siden starten i 1992.
Det var surt i vinden og duskregn i luften, og løypa var stedvis bløt og ekstra krevende. Vegard Danielsen fra Kristiansand O-klubb løp på 1.36.32.
43 PÅMELTDE I 10 KM
126 PÅMELDTE PÅ 20 KM

Deltakelse i renn:
I 2021 ble samtlige arrangementer avlyst bortsett fra Hovdenrennet.. Sondre Nilsen ble nummer to i m17.